RHAN 5

DIWYGIADAU I DDEDDF 2014

Diwygiadau i Ddeddf 2014
8
1
Mae Atodlen 2 i Ddeddf 2014 wedi ei diwygio fel y’i nodir ym mharagraffau (2) a (3).
2
Yn Nhabl 1 ym mharagraff 1 mewnosoder ar ddiwedd y Tabl—
Gweithiwr ieuenctid | Person syʼn darparu (neu syʼn dymuno darparu) gwasanaethau datblygu ieuenctid ac sydd— 1. yn meddu ar o leiaf un oʼr cymwysterau a bennir fel cymwysterau gweithiwr ieuenctid mewn gorchymyn a wneir o dan baragraff 2, neu 2. fel arall yn bodloni’r gofynion eraill hynny a bennir mewn gorchymyn a wneir o dan y paragraff hwnnw.
Gweithiwr cymorth ieuenctid | Person syʼn darparu (neu syʼn dymuno darparu) gwasanaethau datblygu ieuenctid ac sydd– 1. yn meddu ar o leiaf un oʼr cymwysterau a bennir fel cymwysterau gweithiwr cymorth ieuenctid mewn gorchymyn a wneir o dan baragraff 2, neu 2. fel arall yn bodloni’r gofynion eraill hynny a bennir mewn gorchymyn a wneir o dan y paragraff hwnnw.
Ymarferydd dysgu seiliedig ar waith | Person syʼn darparu (neu syʼn dymuno darparu) gwasanaethau ymarferydd dysgu seiliedig ar waith.
3
Yn lle paragraff 3 rhodder—
3
Yn yr Atodlen hon—
- ystyr “dysgu seiliedig ar waith” (“work based learning”) yw addysg neu hyfforddiant a ddarperir—
  1. ar gyfer personau syʼn 16 oed neu’n hŷn (ni waeth pa un a yw hefyd yn cael ei ddarparu i bersonau o dan 16 oed), a
  2. er mwyn datblygu gwybodaeth a sgiliau syʼn berthnasol i grefft, swydd neu gyflogwr penodol;
- “gwasanaethau datblygu ieuenctid” (“youth development services”) yw gwasanaethau—
  1. a ddarperir yn bennaf i bersonau nad ydynt yn iau nag 11 oed nac yn hŷn na 25 oed, a
  2. syʼn hybu—
    1. datblygu sgiliau neu wybodaeth y personau hynny, neu
    2. ddatblygiad deallusol, emosiynol neu gymdeithasol y personau hynny;
- “gwasanaethau ymarferydd dysgu seiliedig ar waith” (“work based learning practitioner services”) yw—
  1. cydgysylltu a chyflenwi dysgu seiliedig ar waith;
  2. asesu gwybodaeth a sgiliau person sy’n cael (neu sydd ar fin cael) dysgu seiliedig ar waith;
ystyr “ysgol” (“school”) yw—
  1. ysgol a gynhelir gan awdurdod lleol yng Nghymru;
  2. ysgol arbennig yng Nghymru nas cynhelir felly.